San Pietro in Cariano
San Pietro in Cariano (venecijanski: San Piéro in Carian) je naselje i općina (comune) od 12,906 stanovnika u talijanskoj regiji Veneto - Provicija Verona.

San Pietro in Cariano je danas poznat po Palladiovoj Villi Serego koja je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

Geografske karakteristike 
San Pietro in Cariano leži udaljen 12 km sjeverozapadno od Verone i oko 110 km zapadno od Venecije, na granici između doline rijeke Adige i brda masiva Lessini.

Historija 
Za ranog srednjeg vijeka San Pietro je bio prva linija odbrane Verone, o tom svjedoče ostatci zamka Castrum rotharii podignutog oko 1000. na temeljima starije fortifikacije. U to vrijeme podignuta je i parohijska crkva San Floriano, na mjestu rimskog hrama.

Krajem srednjeg vijeka je feud moćne porodice Della Scala (Scaligeri), ali ima nešto autonomije, to je potrajalo do pada Antonija della Scale 1387. Nakon tog vladaju milanski Viscontiji do početka 15. vijeka. Od 1405. San Pietrom vlada Mletačka Republika, u tom periodu je ojačala trgovina, čak je postao sjedište vikarijata, koji nije dugo potrajao.

Pobratimski gradovi 
  Ingelheim am Rhein, Njemačka 
  Stans, Austrija
  Ludlow, Ujedinjeno Kraljevstvo

Izvori

Vanjske veze

 Comune di San Pietro in Cariano (službene stranice) 

Naselja u provinciji Verona
Naselja u regiji Veneto